Srbija i dalje o nasilju
Dačić ukazuje na nesprovođenje zakona kao problem, dok Malović kaže da će pooštrene odredbe u Krivičnom zakonu doprineti rešenju 
Klupko iz Đenove odmotava se veoma polako. Dugo najavljivana i očekivana sednica Izvršnog odbora Fudbalskog saveza Srbije održana je tek danas, a osim poruke da će predstojeći derbi Crvena zvezda – Partizan biti odigran u zakazanom terminu i pred publikom, predsednik Fudbalskog saveza Srbije Tomislav Karadžić nije mnogo toga rekao novinarima, ali kaže da jeste nadležnim organima: Na saslušanju pred italijanskim sudom organizator nasilja na stadionu u Đenovi Ivan Bogdanov je rekao da neredi nisu imali političu pozadinu, već da su bili usmereni protiv Fudbalskog saveza Srbije. A Ministarka pravde Snežana Malović je danas izjavila da očekuje da Bogdanov uskoro bude izručen Srbiji. Po njenim rečima Krivični zakon je pooštren i to bi trebalo da bude još jedan korak u procesu uspešne borbe protiv huligana: Malovićeva očekuje da će pravosudni organi efikasno postupati, a Ministarstvo pravde će, po njenim rečima obraćati pažnju na tu efikasnost. Ministar policije je rekao da nasilje postoji u mnogim zemljama, ali huligani, kaže Ivica Dačić, ne upravljaju tim zemljama: " Kako je još rekao Dačić, policiju deprimira situacija da iste huligane hapsi više puta, a da se oni posle nekoliko dana nađu na slobodi, i da više neće dozvoliti da policajci budu meta napada.